b'\n_START_ARTICLE_\nBreezin\'\n_START_SECTION_\nKomercialni uspeh\n_START_PARAGRAPH_\nAlbum ozna\xc4\x8duje za\xc4\x8detek Bensonovega komercialno najuspe\xc5\xa1nej\xc5\xa1ega obdobja. Breezin\xe2\x80\xb2 je dosegel vrh pop, jazz in R&B Billboard lestvic, z njega pa sta iz\xc5\xa1la dva hit singla, naslovna skladba, ki je postala smooth jazz standard, in "This Masquerade", ki se je uvrstila v top 10 Billboard Hot 100. Breezin\xe2\x80\xb2 je dosegel tri platinaste certifikate s strani RIAA in tako postal prvi jazzovski album, ki je postal platinast._NEWLINE_Leta 1977 je album osvojil tri grammyje. Album je osvojil grammyja za najbolj\xc5\xa1o pop instrumentalno izvedbo (Benson) in grammyja za najbolje in\xc5\xbeeniran album (Al Schmitt), bil pa je nominiran \xc5\xa1e za album leta (Tommy LiPuma in Benson). "This Masquerade" je osvojla grammyja za posnetek leta (LiPuma in Benson), nominirana pa je bila \xc5\xa1e za skladbo leta (Leon Russell) ter najbolj\xc5\xa1o mo\xc5\xa1ko pop vokalno izvedbo (Benson).\n_START_SECTION_\nOriginalna verzija\n_START_PARAGRAPH_\nG\xc3\xa1bor Szab\xc3\xb3, mad\xc5\xbearski jazzovski kitarist, je posnel originalno verzijo naslovne skladbe "Breezin\'", do Bensonovega uspeha pa je izrazil prezir. Zanimivo je, da je LiPuma produciral obe verziji._NEWLINE_Leta 2004 je Donny Osmond predelal skladbo kot "Breeze on By", pri kateri je uporabil originalni aran\xc5\xbema, dodal pa je vokal.'